Кирил Влахов
„Пристигаш ти, а аз не зная…“

chitanka.info

Пристигаш ти, а аз не зная

дали все още те желая…

дали приятели сме само,

или ще бъдем с тебе двама.

Пристигаш ти, а аз те чаках

тъй дълго и във мене мрака

не стигна светлия ти образ.

Пречистваше ме свята болка…

Пристигаш ти, а аз не зная

дали това ще бъде края

или пък новото начало

на нещо хубаво и бяло.

Пристигаш ти…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.